
Naslov: Mladi radi prihajajo na tabor v Kozje
Napoved za voditelja:

Zavod za šport, izobraževanje, kulturo in turizem ŠIK Kozjansko je letos že sedmo leto zapored v športnem parku pripravil poletni tabor. Nanj prihajajo mladi iz vse Slovenije, saj se dober glas o njih hitro širi. Na prvem taboru je bilo le dvajset udeležencev, ki so se urili v tenisu, letos pa bo na taboru kar 200 otrok, ki se bodo ukvarjali s športnimi in likovnimi dejavnostmi. Na njem pa bo sodelovalo tudi 25 otrok iz socialno ogroženih družin.

T- Iz Kozjega GORAN ROVAN /

X- Snemalec in montažer Tomi Naglič /

Poletni tabor Kozje bo letos potekal kar v treh terminih, saj se je nanj prijavilo 200 otrok. Ti svoje športne in likovne aktivnosti izvajajo v tamkajšnjem športnem parku.
T- IZTOK ŠTUS /
X- eden od organizatorjev in vodja nogometnega kampa /

»Tako da letos izvajamo košarko, nogomet, tenis, likovno dejavnost in pa karate. Poleg vseh športov imamo še ogromno dodatnih aktivnosti, kuharskih delavnic, peke prve lastne večerje, samostojne, kopanje v Aqaluni, kina pod zvezdami ter nekatere družabne in športne igre.«
Mladi so nad taborom navdušeni in se nanj radi vračajo.
T- MAJ EMERŠIČ /
X- iz Maribora /

»Zato ker je fajn, pa ker špilamo fuz, nogomet, pa se igramo, pa taborimo. Si prišel predvsem zaradi nogometa, ali še česa drugega? Zaradi nogometa, pa da se družim s prijatli.«
T- URH BIRSA /
X- iz Celja /

»Zato ker mi je fajn, sem bil že prejšnje leto in ker zelo velik delamo zanimivih stvari.«
Tabora se bo letos udeležilo tudi 50 otrok iz Kozjega.
T- BOR HARTL /
X- iz Kozjega /

»Tu delamo v dveh skupinah, ena skupina je reprezentančni del, druga skupina so pa začetniki, ko so komaj začeli trenirat. Zakaj ti prihajaš? Prihajam po več znanja, več treninga in da se veliko več naučim.«
Večina je seveda aktivnih v športnih dejavnostih, le manjši del v likovnih.
T- LARA PAVŠE /
X- iz Prevalj /

»Jest sem tuki že drugič, zato ker mi je tu zelo všeč, se velk naučim risat, pa slikat, pa nove tehnike obvladam.«
Organizatorji zatrjujejo, da je njihov cilj otrokom pričarati nepozaben teden čudovitih dogodivščin v naravi - daleč stran od računalnikov, televizije in drugih elektronskih naprav. In kot kaže jim to tudi uspeva.
